*.................( sz.) napirend*

E L Ő T E R J E S Z T É S

1. a Budapest Főváros II. Kerületi Önkormányzat Képviselő-testülete részére

a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján

2020. november

Tárgy: Javaslat a Budapest Főváros II. Kerületi Önkormányzat Képviselő-testületének

a felnőttek tüdőgyulladás elleni védőoltásának támogatásáról szóló 32/2020.(IX.25.) önkormányzati rendeletének módosítására

Készítette: …………………………………….

 Vargáné Luketics Gabriella sk.

 humánszolgáltatási igazgató

Egyeztetve: ………………………………….

Kovács Márton

alpolgármester s.k

Egyeztetve: ……………………………………

Annus Béláné

gazdasági igazgató

Látta: …………………………………….

 dr. Szalai Tibor

 jegyző

 …………………………………..

 dr. Silye Tamás

 jegyzői igazgató

Nyílt anyag!

Tisztelt Képviselő-testület!

A Képviselő-testület 2020. szeptember 24-én fogadta el a felnőttek pneumococcus okozta tüdőgyulladás elleni oltóanyag támogatásáról szóló 32/2020.(IX.25.) rendeletét, mely szerint:

„Védőoltási támogatás állapítható meg azon Budapest II. kerületi lakcímmel rendelkező személy részére:

* aki a kérelem benyújtásakor 65. életévét betöltötte, és
* az egy havi nettó jövedelme nem haladja meg a 140 000 forintot, és
* a Pneumococcus elleni oltóanyag megvásárlását, annak költségét gyógyszertári bizonylattal igazolja, és
* háziorvos igazolja a rendelet hatálybalépését követő oltásbeadás megtörténtét.”

Az elfogadott önkormányzati rendeletben a kérelem benyújtásának határidejeként 2020. november 30-a szerepel. A szakmai ajánlások alapján az influenza oltással egyidejűleg célszerű ezt az oltást is beadni, tekintettel arra, hogy az orvos-beteg találkozások számát ezzel is csökkenteni lehet.

Az eddigi kérelmezők száma meghaladta a 200 főt. A kérelmezők száma az utóbbi néhány hétben jelentősen megnövekedett, melynek oka, hogy az oltóanyag átmenetileg hiánycikk volt, ezért azt nem tudták korábban megvásárolni és beadatni.

Fent ismertetett orvos szakmai rendeletalkalmazási visszajelzés alapján javasoljuk a kérelem benyújtás határidejének 2020. december 21-éig történő meghosszabbítását. A javasolt időpont esetében figyelemmel voltunk a két ünnep közötti igazgatási szünetre és az egészségügyi ellátórendszer ezen időszakának terhelhetőségére.

Tekintettel arra, hogy az oltóanyag támogatás elsődleges célja az egészségmegőrzés, ezért a határidő meghosszabbításáról szóló döntés elhalasztása a jelenlegi járványügyi helyzetben tényleges hátránnyal járna az idős személyeket érintően. Mindezek alapján, figyelemmel a Budapest Főváros II. Kerületi Önkormányzat Polgármesterének 3/2020.(XI.13.) normatív utasításának 2. §-ában meghatározott szempontokra, szükséges és indokolt a veszélyhelyzet ideje alatt a rendelet megalkotása.

Az oltóanyag támogatáshoz a költségvetési forrás rendelkezésre áll. Eredeti előirányzat (K481921 kód) 5 150 eFt, melyből eddig felhasználásra került 2 673 eFt.

A veszélyhelyzet kihirdetéséről szóló 478/2020.(XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020.(XI.13.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Budapest, 2020. november 23.

 Varga Előd Bendegúz

 alpolgármester

Budapest Főváros II. Kerületi Önkormányzat Képviselő-testületének ……/2020.(………….) önkormányzati rendelete a felnőttek tüdőgyulladás elleni védőoltásának támogatásáról szóló 32/2020.(IX.25.) önkormányzati rendelet módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete - a 478/2020. (XI.3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat Polgármestere, a szociális igazgatásról és egyes szociális ellátásokról szóló 1993. évi III. törvény (továbbiakban: Szt.) 26. §-ában és 132. § (4) bekezdés g) pontjában kapott felhatalmazás alapján az Alaptörvény 32. cikk (2) bekezdése szerinti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontja, szerinti feladatkörében eljárva a következőket rendeli el: |
| Budapest Főváros II. Kerületi Önkormányzat Képviselő-testületének a felnőttek tüdőgyulladás elleni védőoltásának támogatásáról szóló 32/2020.(IX.25.) önkormányzati rendelete (továbbiakban: R.)3.§ (1) bekezdése:„ A kérelem benyújtásának határideje 2020. november 30-a.” | 1. §

*Budapest Főváros II. Kerületi Önkormányzat Képviselő-testületének a felnőttek tüdőgyulladás elleni védőoltásának támogatásáról szóló 32/2020.(IX.25.) önkormányzati rendelet* 3.§ (1) bekezdése helyébe az alábbi rendelkezés lép:„ (1) A kérelem benyújtásának határideje 2020. december 21.” |
|  | 1. §

Ez a rendelet 2020. december 1-jén lép hatályba és az azt követő napon a törvény erejénél fogva a hatályát veszti.  |

Budapest Főváros II. Kerületi Önkormányzat Képviselő-testületének ……/2020.(………….) önkormányzati rendelete a felnőttek tüdőgyulladás elleni védőoltásának támogatásáról szóló 32/2020.(IX.25.) önkormányzati rendelet módosításáról

Budapest Főváros II. Kerületi Önkormányzat Képviselő-testülete - a 478/2020. (XI.3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat Polgármestere a szociális igazgatásról és egyes szociális ellátásokról szóló 1993. évi III. törvény (továbbiakban: Szt.) 26. §-ában és 132. § (4) bekezdés g) pontjában kapott felhatalmazás alapján az Alaptörvény 32. cikk (2) bekezdése szerinti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontja, szerinti feladatkörében eljárva a következőket rendeli el:

1.§

*Budapest Főváros II. Kerületi Önkormányzat Képviselő-testületének a felnőttek tüdőgyulladás elleni védőoltásának támogatásáról szóló 32/2020.(IX.25.) önkormányzati rendelet* 3.§ (1) bekezdése helyébe az alábbi rendelkezés lép:

„(1) A kérelem benyújtásának határideje 2020. december 21.”

2.§

Ez a rendelet 2020. december 1-jén lép hatályba és az azt követő napon a törvény erejénél fogva a hatályát veszti.

Őrsi Gergely polgármester

dr. Szalai Tibor

 jegyző

ÁLTALÁNOS INDOKOLÁS

A felnőttek tüdőgyulladás elleni oltóanyag költségeinek megtérítése iránti kérelmek benyújtásának határideje 2020. november 30-a volt. A kérelmezők száma az utóbbi néhány hétben jelentősen megnövekedett, melynek oka, hogy az oltóanyag átmenetileg hiánycikk volt, így nem volt lehetőség annak megvásárlására.

Fentiek okán a kérelmek benyújtásának határideje meghosszabbodik 2020. december 21-éig. A javasolt időpont esetében figyelemmel voltunk a két ünnep közötti igazgatási szünetre és az egészségügyi ellátórendszer ezen időszakának terhelhetőségére.

RÉSZLETES INDOKOLÁS

1. §-hoz: A támogatás iránti kérelmek benyújtásának határideje került meghatározásra.

2.§-hoz: Hatályba léptető rendelkezést tartalmazza.